5. novembra 2018 sa študenti zo všetkých ročníkov našej školy zúčastnili už 11. ročníka súťaže Pišqworky. Ide o logickú hru, kde majú študenti možnosť uplatniť svoje strategické myslenie. V tejto súťaži je dôležitý tímový duch, pretože sa súťaží v päťčlenných družstvách. Školu môžu reprezentovať maximálne štyri družstvá. Tento rok nás reprezentovali 3 družstvá, jedno mužské zo 4.G, zmiešané mužské z 1.G, 2.G a 4.G a zmiešané družstvo z 3.G. Naši študenti sa spolu so strednými školami z Banskej Bystrice, Zvolena a Revúcej zúčastnili oblastného kola, ktoré sa konalo na Gymnáziu J.G. Tajovského v Banskej Bystrici.
Lukáš Luciak, študent 4. ročníka
"Žiaľ tento rok sa nám nedarilo tak ako vlani. Zo základných skupín postúpili len 2 naše družstvá, konkrétne družstvo zo 4. G v zložení : Adam Kapusta, Matúš Turan, Matúš Sopko, František Suja a Mário Franek a zmiešané družstvo z rôznych ročníkov: Marcel Šlank, Martin Gonda, Lukáš Ungvarský, Adam Dendiš a Lukáš Luciak. No obidve družstvá vo vyraďovacích súbojoch nestačili na družstvá z Gymnázia J.G. Tajovského v B. Bystrici. Nášmu tretiemu družstvu z 3.G v zložení: Adam Augustín, Patrik Tuhársky, Branislav Párničan, Natália Výbošťoková a Erik Dado, sa toľko nedarilo a nepostúpili zo základnej skupiny."
Ďakujeme RNDr. Holíkovej, ktorá študentov prihlásila a sprevádzala na tejto súťaži.
Mgr. Oľga Gajdošíková
foto: zdroj: www.pisqworky.cz